Odporúčanie postupu pri obstarávaní lyžiarskych kurzov a škôl v prírode 

V roku 2016 bude ministerstvo poskytovať príspevok na lyžiarske výcviky / kurzy, snowboardové výcviky / kurzy a kombinované lyžiarske / snowboardové výcviky / kurzy (ďalej len „lyžiarske kurzy“) a na školy v prírode (ďalej tiež „podporované aktivity“).
Školy, ktoré sú prijímateľom príspevku a spadajú pod dikciu § 6 ods. 1 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „zákon“), sú verejným obstarávateľom a pri zabezpečení podporovaných aktivít postupujú ako verejný obstarávateľ. 
Školy, ktoré spadajú pod dikciu § 7 zákona, teda nie sú verejným obstarávateľom, sú taktiež povinné pri zabezpečení podporovaných aktivít aplikovať zákon. 
Ak je predpokladaná hodnota zákazky pri každej jednotlivej službe (výdavok na aktivitu) nižšia ako 20 tisíc eur, majú školy povinnosť zabezpečiť, aby vynaložené náklady na obstaranie predmetu zákazky boli primerané jeho kvalite a cene, pričom zároveň pri zadávaní zákaziek na predmetné služby sa musí uplatňovať princíp rovnakého zaobchádzania, princíp nediskriminácie uchádzačov alebo záujemcov, princíp transparentnosti a princíp hospodárnosti a efektívnosti. V danom prípade škola vykoná v zmysle § 9 ods. 9 zákona prieskum trhu.
Povinná osoba/škola postupuje v zmysle nižšie uvedených bodov:
1.	Výdavky/položky pre jednotlivé služby zaradí podľa kategórie – služby (vyberie podľa vhodnosti a účelu)
1.1.	Ubytovanie a strava – kategória neprioritných služieb podľa prílohy č. 3 k zákonu; Kategória číslo 17 Hotelové a reštauračné služby; CPV: od 55100000-1 do 55524000-9 a od 98340000-8 do 98341100-6 
1.1.1.	55100000-1	Hotelové služby
1.1.2.	55110000-4	Hotelové ubytovacie služby
1.1.3.	55120000-7	Služby na organizovanie stretnutí a konferencií v hoteloch
1.1.4.	55130000-0	Iné hotelové služby
1.1.5.	55200000-2	Kempingy, táboriská a iné nehotelové ubytovanie
1.1.6.	55210000-5	Služby poskytované v mládežníckych ubytovniach (internátoch)
1.1.7.	55220000-8	Služby poskytované v kempingoch
1.1.8.	55221000-5	Služby poskytované pre karavany
1.1.9.	55240000-4	Služby poskytované v dovolenkových strediskách a dovolenkových domoch
1.1.10.	55241000-1	Služby poskytované v dovolenkových strediskách
1.1.11.	55242000-8	Služby poskytované v dovolenkových domoch
1.1.12.	55243000-5	Služby poskytované v detských prázdninových táboroch
1.1.13.	55250000-7	Krátkodobý prenájom zariadeného ubytovania (krátkodobé        ubytovacie služby v zariadených prenájmoch)
1.1.14.	55260000-0	Služby poskytované v lôžkových vozňoch
1.1.15.	55270000-3	Služby spojené s poskytovaním nocľahu a raňajok
1.1.16.	55300000-3	Reštauračné služby a podávanie jedál
1.1.17.	55310000-6	Čašnícke služby v reštauráciách
1.1.18.	55311000-3	Čašnícke služby v reštauráciách pre obmedzenú klientelu
1.1.19.	55312000-0	Čašnícke služby v reštauráciách pre neobmedzenú klientelu
1.1.20.	55320000-9	Služby spojené s podávaním jedál
1.1.21.	55321000-6	Služby spojené s prípravou jedál
1.1.22.	55322000-3	Služby spojené s varením jedál
1.1.23.	55330000-2	Bufetové služby
1.1.24.	55400000-4	Služby spojené s podávaním nápojov
1.1.25.	55410000-7	Správa barov
1.1.26.	55500000-5	Služby jedální a hromadného stravovania
1.1.27.	55510000-8	Služby podnikových a školských jedální
1.1.28.	55511000-5	Služby podnikových a školských jedální a iné bufetové služby s obmedzenou klientelou
1.1.29.	55512000-2	Správa jedální
1.1.30.	55520000-1	Služby hromadného stravovania
1.1.31.	55521000-8	Služby hromadného stravovania pre súkromné domácnosti
1.1.32.	55521100-9	Rozvoz stravy
1.1.33.	55521200-0	Donáška stravy
1.1.34.	55522000-5	Služby hromadného stravovania pre spoločnosti prevádzajúce dopravu
1.1.35.	55523000-2	Služby hromadného stravovania pre iné podniky alebo iné inštitúcie
1.1.36.	55523100-3	Školské stravovanie
1.1.37.	55524000-9	Služby hromadného stravovania pre školy
1.1.38.	98340000-8	Ubytovacie a kancelárske služby
1.1.39.	98341000-5	Ubytovacie služby
1.1.40.	98341100-6	Správa ubytovania
1.2.	Doprava – kategória neprioritných služieb podľa prílohy č. 3 k zákonu; Kategória číslo 18 Železničná doprava; CPV: od 60200000-0 do 60220000-6
1.2.1.	60200000-0 (1) Služby železničnej dopravy
1.2.2.	60210000-3 (1)	Služby verejnej železničnej dopravy
1.3.	Osobná doprava – kategória prioritných služieb podľa prílohy č. 2 k zákonu;                   Kategória číslo 2 Služby pozemnej dopravy2), vrátane služieb pancierových automobilov a kuriérskych služieb okrem prepravy poštových zásielok; CPV: od 60100000-9 do 60183000-4 (okrem 60160000-7, 60161000-4, 60220000-6) a od 64120000-3 do 64121200-2
1.3.1.	60100000-9	Služby cestnej dopravy
1.3.2.	60112000-6 (1)	Služby verejnej cestnej dopravy
1.3.3.	60120000-5	Taxislužba
1.3.4.	60130000-8 (1)	Služby osobnej cestnej dopravy na osobitné účely
1.3.5.	60140000-1 (1)	Nepravidelná osobná doprava
1.3.6.	60170000-0	Požičiavanie vozidiel na osobnú dopravu s vodičom
1.3.7.	60171000-7	Požičiavanie osobných vozidiel na osobnú dopravu s vodičom
1.3.8.	60172000-4	Požičiavanie autobusov a autokarov s vodičom
1.3.9.	60200000-0 (1)	Služby železničnej dopravy
1.3.10.	60210000-3 (1)	Služby verejnej železničnej dopravy
(1) Smernica 2004/18/ES: Okrem služieb železničnej dopravy spadajúcich do kategórie 18 CPC prov.
(2) Smernica 2004/17/ES: Okrem služieb železničnej dopravy spadajúcich do kategórie 18 CPC prov.
2.	Určí pre jednotlivé aktivity/služby predpokladanú hodnotu zákazky (ďalej aj „PHZ“) v súlade s § 5 zákona, to znamená na základe predpokladaných výdavkov – položiek, ktoré v súvislosti s plánovanou podporovanou aktivitou sú nevyhnutné na dosiahnutie cieľa.
3.	Ak PHZ v jednotlivých službách nepresiahne limit 20 tisíc eur, zákon ukladá len povinnosť podľa § 9 ods. 9 zákona - zabezpečiť, aby vynaložené náklady na obstaranie predmetu zákazky boli primerané jeho kvalite a cene a zároveň pri zadávaní zákaziek na predmetné služby sa musí uplatňovať princíp rovnakého zaobchádzania, princíp nediskriminácie uchádzačov alebo záujemcov, princíp transparentnosti a princíp hospodárnosti a efektívnosti.
4.	Ak je PHZ rovnaká alebo vyššia než 1 000 eur a nižšia ako 20 000 eur, je verejný obstarávateľ povinný v profile zverejniť raz štvrťročne súhrnnú správu o týchto zákazkách, v ktorej pre každú zákazku uvedie hodnotu zákazky, predmet zákazky a identifikáciu dodávateľa. 
5.	Ak PHZ v jednotlivých službách nepresiahne limit 20 tisíc eur, zabezpečí, aby vynaložené náklady na obstaranie predmetu zákazky boli primerané jeho kvalite a cene – vykoná prieskum trhu podľa nižšie uvedených bodov 
6.	Ak škola má internú smernicu, vykoná prieskum trhu v zmysle internej smernice.
7.	Ak škola nemá smernicu, vykoná prieskum trhu, napríklad:
7.1.	zhromaždením informácií z internetových stránok,
7.2.	prostredníctvom informačných  materiálov, zhromaždením cenníkov, katalógov, alebo akciových letákov,
7.3.	prostredníctvom elektronických zariadení (napr. e-mail),
7.4.	telefonicky vo výnimočných opodstatnených prípadoch, v takomto prípade odborný gestor v zázname uvedie aj dátum a čas telefonického hovoru, meno a priezvisko osoby, s ktorou komunikoval, telefónne číslo a obsah komunikácie, alebo
7.5.	ich kombináciou. 
8.	Vyhotoví krátky zápis z vykonaného prieskumu trhu. Odporúča sa pre účely následnej kontroly a preukázania úkonov, ktorými bolo zabezpečené, že vynaložené náklady na obstaranie predmetu zákazky boli primerané jeho kvalite a cene. Zápis by mal obsahovať informácie 
8.1.	o akú službu /predmet zákazky išlo (v zmysle bodu 1), kedy bola potreba obstarania zadaná
8.2.	ako boli informácie o poskytovateľovi služieb získané
8.3.	kto vykonal prieskum, ako overil že dodávateľ spĺňa podmienky podľa § 26 zákona (vyhovujúce je aj čestné vyhlásenie)
8.4.	odôvodnenie výberu dodávateľa / poskytovateľa služieb
9.	V prípade, ak by boli uvedené služby (ubytovanie/strava ako aj doprava) zlúčené do jednej zákazky, išlo by o zmiešanú zákazku v zmysle § 25 ods. 1 zákona. Ak by bola PHZ za ubytovanie a stravu vyššia ako za dopravu, môže byť zákazka zadávaná poskytovateľovi ubytovania a doprava by bola len doplňujúce plnenie, ktoré by zabezpečil poskytovateľ ubytovania.